Dis nog die begin van die kwartaal, maar ons almal weet hoe lank en besig die derde kwartaal eintlik is. Volwasse inkleurboeke het die wêreld omtrent oorgeneem en ons dink dis uitstekend vir onnies om ‘n bietjie ‘ek-tyd’ in hul besige skedules in te werk.
Dit leer ook jou brein om te fokus op een ding. By die skool hardloop jy rond soos ‘n mal ding, kry skaars kans om badkamer toe te gaan en dan wanneer jy daar is, dink jy nog steeds aan wat jy veronderstel is om te doen. Volgens ‘n kenner prikkel inkleur die frontale lob van die brein – die tuiste van die organisasie en probleemoplossing.